Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: 3. melléklet a 2009. évi CLXII. törvényhez
Paragraph Index: 822

(2) A vizsgálati eljárás a Hivatalnak a tisztességes eljárás követelményének megsértésérõl való tudomásszerzésétõl számított egy éven belül, de legkésõbb a jogsértés bekövetkezését követõ öt éven belül indítható meg. Ha a tisztességes eljárás követelményét sértõ magatartás folyamatos, a határidõ a magatartás abbahagyásakor kezdõdik. Ha a tisztességes eljárás követelményét sértõ magatartás azzal valósul meg, hogy valamely helyzetet vagy állapotot nem szüntetnek meg, a határidõ mindaddig nem kezdõdik el, amíg ez a helyzet vagy állapot fennáll. Az e bekezdés szerinti határidõkbe a vizsgált cselekmény miatt indult büntetõeljárás idõtartama nem számít bele.

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes